Simți vreodată că e cineva cu ochii pe tine?
Companiile mari? Guvernul?
Băncile?
Companii de care nici n-ai auzit vreodată?
Ieșirea din această situație a fost promisiunea primei criptomonede: Bitcoin.
Superba anonimitate a banului,
a banului neimprimat de guvern.
În schimb, acesta a fost creat cu ajutorul unui cod
alimentat de cetățenii de pe internet,
fiind o monedă de încredere.
În prezent, oricine poate cumpăra criptomonede.
Te înscrii, introduci numărul cardului
și schimbi banii pe care-i ai pentru criptomonede.
Bitcoin a devenit așa popular încât, la sfârșitul anului 2017,
era la fel de valoroasă precum băncile cu care concura.
DECEMBRIE 2017 CAPITALIZAREA DE PIAȚĂ
După încă vreo câțiva pași,
poți folosi Bitcoin ca să cumperi ce cumpără majoritatea cu Bitcoin:
servicii ilegale.
Monedele virtuale le pot pune probleme celor care aplică legea,
din cauza atracției exercitate asupra celor care vor să se ascundă.
În prezent, există mii de criptomonede,
precum Ethereum, Litecoin, Ripple, chiar și nenorocita de Dogecoin.
Dogecoin poate fi cumpărată cu bani, poate fi obținută prin minerit...
A apărut în 2013 ca o glumă bazată pe un meme de pe internet.
Acum, Dogecoin valorează...
INVENTATORUL DOGECOIN
Mi se pare o nebunie.
Dogecoin valorează acum cam jumătate de miliard ca valoare de piață,
ceea ce mă dă pe spate.
Dacă le aduni pe toate, descoperi că lumea a pariat jumătate de trilion de dolari.
JUMĂTATE DE TRILION UAU - CE SPECULAȚIE
Deci, pe ce a pariat atât?
UN SERIAL DOCUMENTAR ORIGINAL NETFLIX
Cel mai valoros cont bancar din lume e în banca noastră.
Acel cont aparține guvernului american.
Bitcoin nu constituie o monedă legală.
Probabil e cea mai mare invenție de la internet încoace.
O monedă care nu e emisă de guvernul federal este contrafăcută.
Promisiunea esențială a tehnologiei blockchain e descentralizarea.
Suntem la începutul erei Bitcoin. Suntem la mijlocul anilor '90.
Mai rău decât să fie un grup mic de oameni care controlează cursul valutar
este să nu existe absolut nimeni care să controleze cursul valutar.
CRIPTOMONEDELE
Pentru a înțelege criptomonedele,
trebuie să analizezi o formă mai timpurie a monedei digitale.
Diners Club a fost primul card de credit inventat
și se considera a fi biletul către un stil de viață nou și modern.
În anii '60, directorii Diners Club
au pus problema banilor lichizi, care nu erau îndeajuns de moderni.
Nu țineau pasul cu lumea în mișcare continuă.
Fă înconjurul lumii cu Diners Club International!
Cardurile de credit erau o revelație.
Până în 1970, jumătate din gospodăriile din America dețineau unul.
Ne-au scăpat de povara de a avea mereu bani lichizi la noi.
În era companiilor Amazon, Google și Uber, nici nu mai e nevoie de bani lichizi.
Dar e nevoie din nou.
HEROINĂ
De când am început să folosim computerele,
a existat un vis al banilor digitali:
cu aceleași trăsături ca banii lichizi, adică să nu poată fi urmăriți,
iar tranzacțiile să fie anonime, instante
și accesibile tuturor,
dar banii să poată fi folosiți în rețelele digitale.
În țările în care există dictatori...
DIRECTOR EXECUTIV COINLIST
...sau alte influențe negative asupra tranzacțiilor din țară,
aceștia pot alege să nu permită anumite tipuri de tranzacții,
iar oamenii nu-și pot cheltui banii după bunul plac.
Un mod de a cumpăra și vinde lucruri online, fără știrea autorităților.
E mai greu decât ar părea.
Asta le-a dat bătăi de cap specialiștilor în calculatoare zeci de ani.
A primit și un nume:
problema generalilor bizantini.
Un grup de generali, fiecare conducând o parte din armata bizantină,
înconjoară un oraș.
Trebuie să se hotărască să atace sau să se retragă.
Orice ar decide,
important este să ajungă la o înțelegere.
Însă e greu să se ajungă la o înțelegere,
fiindcă generalii acestei armate nu se pot încrede unul în altul,
la fel cum e cazul și în mediul online.
Un general ar putea spune că vrea să atace
când, de fapt, plănuiește să se retragă.
Un singur general mincinos poate costa viața tuturor.
Generalii n-au de ales
decât să-și supună planurile de luptă unei autorități principale.
ATACĂM?
De aceea, site-uri ca Amazon trebuie să vorbească cu banca ta
pentru a se asigura că vei plăti banii pe care i-ai promis.
Internetul a fost construit, în mare, după modelul
conform căruia toată lumea e de încredere,
adresându-se în special funcționarilor de stat sau cercetătorilor universitari.
INGINER BLOCKCHAIN
Această tehnologie a fost construită cu aceste ipoteze încorporate
încă de la începutul internetului.
Nu se termină aici.
O mare parte din activitatea online reprezintă schimbul de obiecte valoroase
și, din moment ce era nevoie de terți pentru a stoca și verifica totul,
internetul s-a umplut de terți foarte importanți.
Ideea e că moneda de schimb nu se referă doar la bani.
CONSILIER SENIOR MIT MEDIA LAB
Ci la orice are valoare.
Nu ești clientul Facebook-ului.
Ești produsul Facebook-ului.
Am plătit acești monștri cu informații despre noi.
Asta nu merge mereu bine.
Nu am avut o perspectivă îndeajuns de largă a responsabilității noastre,
iar asta a fost o greșeală mare.
A fost greșeala mea.
Totuși, nu exista o altă alternativă
fără a avea o soluție la problema generalilor bizantini.
Apoi, a apărut persoana care a găsit soluția.
Satoshi Nakamoto.
- Cine e Satoshi Nakamoto? - Persoana asta nu există.
Putea să fie o femeie. Putea să fie un grup de oameni.
Newsweek a identificat posibilul fondatorul al criptomonedei.
Se pare că e un fizician în vârstă de 64 de ani.
N-am nimic de-a face cu Bitcoin. Probabil nu el e fondatorul,
dar știm că adevăratul Satoshi Nakamoto nu vrea să fie găsit.
Tipul n-a inventat Bitcoin
și s-ar putea să nu aflăm niciodată fondatorul,
însă acesta a lansat o criptomonedă pe care o puteai cumpăra online
și pe care o puteai cheltui anonim și după bunul plac, ca pe banii lichizi.
Invenția lui Satoshi, care alimentează Bitcoin
și toate criptomonedele care au urmat,
este numită tehnologia blockchain.
Tehnologia blockchain reprezintă un registru asemănător celor bancare,
dar copii de-ale sale sunt distribuite în calculatoarele din toată lumea,
actualizându-se automat după fiecare tranzacție.
Gândiți-vă la generalii bizantini!
Dacă ordinele lor ar fi fost înregistrate cu tehnologia blockchain,
fiecare general ar fi avut o copie cu planurile de luptă ale celorlalți,
mereu actualizate și verificate riguros. Menținerea registrului în ordine presupune multă muncă,
dar nimeni nu e angajat să facă asta.
În schimb, sistemul îi plătește în criptomonede
pe cei care se oferă să se ocupe de registru.
Pentru prima oară, există o rețea comună
pentru a ajunge la un consens cu privire la tranzacțiile din rețea.
Asta permite existența unui registru variabil,
care nu e actualizat de un singur individ
ci, mai degrabă, de o întreagă rețea.
E un concept remarcabil.
Satoshi nu a rezolvat doar problema banilor pe internet,
el a venit și cu o soluție pentru problema încrederii pe internet.
Tehnologia blockchain propune o perspectivă complet diferită,
conform căreia nimeni nu-i un utilizator de încredere.
Facilitează un nou tip de interacțiune cum nu s-a mai văzut până acum.
Bitcoin a fost primul experiment al tehnologiei blockchain,
un sistem monetar aflat sub controlul nimănui,
fără legi și fără reglementări.
A fost un experiment nebunesc, iar sincronizarea a fost ireproșabilă.
Îl puteți numi coșmarul de pe Wall Street: prăbușirea pieței financiare.
Indicele Dow Jones se prăbușește, iar lumea financiară e zguduită
de cel mai mare faliment din istoria SUA.
De fiecare dată când crezi că mai rău de atât nu se poate,
se mai ivește un dezastru.
Mulți oameni din lume erau supărați pe guverne
și cam toată lumea era furioasă din cauza băncilor.
Oamenii și-au dat atunci seama că ceva nu mai mergea bine
în vechea structură monetară centralizată.
Așa a luat avânt.
O nouă monedă? Presa era în extaz.
S-a extaziat mai mult când au apărut piețe uriașe de droguri în mediul online.
În toamnă, au fost confiscate 18 milioane în moneda Bitcoin de pe site-ul Silk Road.
...o piață online a infractorilor în valoare de un miliard și jumătate.
...unde utilizatorii ar putea cumpăra anonim heroină, LSD...
Cu doar câteva apăsări de mouse, primești drogurile la ușă.
Bitcoin ajunsese în lumina reflectoarelor.
Afacerile au început să-și creeze propriile criptomonede,
comercializându-le pentru a strânge fonduri,
ca acțiunile la bursa de valori.
PREȚUL BITCOIN
Lumea a tratat criptomonedele ca pe o bursă de valori,
investind în mai multe, încercând să cumpere ieftin și să vândă scump.
În ultimii ani,
i-a fost destul de ușor să vândă scump.
Înainte de toate, e o mișcare.
- Ești milionar? - Da. Multimilionar.
Mă simt grozav. Nu-i rău pentru cineva de 19 ani.
Poți să faci un profit inimaginabil cu criptomonedele.
Important e să investești banii în cât mai multe criptomonede.
Momentan, cumpărați Bitcoin și HODL,
care înseamnă „ține-te cu dinții!”
Începi să faci profit cu Bitcoin și apoi...
Toată lumea zicea că nu va face față timpului,
dar instinctul mi-a zis să nu renunț și mă bucur că mi-am urmat instinctul.
„Revoluția va fi condusă de tinerii milionari în criptomonedă.”
Oare de cine o fi vorba?
Fetele cad pe spate când le zici de criptomonede.
Așa cum valoarea aurului e dată de încrederea oamenilor în aur,
valoarea Bitcoin e dată de încrederea oamenilor
și folosirea ei pentru investirea valorii monetare.
S-a produs efectul bulgărelui de zăpadă,
a căpătat tot mai mult avânt.
În 2010, când o monedă Bitcoin valora 0,06 dolari,
cu 50 de monede Bitcoin îți cumpărai o cafea selectă.
În 2017, când a atins apogeul,
cele 50 de monede ar fi valorat 850.000 de dolari.
Asta da cafea scumpă!
În ianuarie 2018,
criptomonedele s-au prăbușit.
Poate au fost de vină știrile despre comerț murdar și fraudă.
Unii erau îngrijorați că guvernul ar putea interveni oricând.
Poate a fost de vină incertitudinea cu privire la valoarea lor adevărată.
Oricare ar fi fost motivul,
jumătate din valoarea criptomonedelor s-a dus pe apa sâmbetei.
PREȚUL BITCOIN
Dar exista un mod și mai ușor de a-ți pierde banii cu Bitcoin.
Dacă uiți unde ți-ai notat parola,
nu mai ai cum s-o recuperezi.
Îmi doresc să mă întorc în timp, ca să nu arunc hard diskul.
A PIERDUT 70 MILIOANE ÎN BITCOIN
Există peste 2,5 milioane de monede Bitcoin pierdute
care, în decembrie 2017, la apogeu, valorau peste 20 de miliarde de dolari.
MONEDE BITCOIN PIERDUTE VALOAREA: 20 MILIARDE
Persoanele de rând nu se simt în siguranță
să se ocupe singure de monedele Bitcoin.
Oamenii sunt dispuși să se bazeze pe un soi de bănci pentru Bitcoin,
ceea ce contrazice scopul original.
Poți să schimbi monede fiduciare pentru criptomonede și viceversa.
Multe companii mari de criptomonede au pierdut sume uriașe de bani
din cauza hackerilor și conducerii proaste.
Un atac cibernetic asupra Bitstamp, cea mai mare firmă de tranzacții Bitcoin.
Mt. Gox a pierdut 750.000 de monede Bitcoin aparținând utilizatorilor.
Hackerii au furat 500 de milioane de dolari de la Coincheck, din Tokyo.
Computerele care lucrează zi și noapte pentru menținerea registrelor
au folosit mai multă energie decât multe țări.
Tehnologia blockchain e foarte scumpă
și, în prezent, cam înceată.
Rețeaua de plăți Visa poate procesa 24.000 de tranzacții pe secundă,
iar Bitcoin, doar șapte.
Deși instituțiile centralizate mari profită uneori de încrederea noastră,
ele sunt și avantajoase.
Întrebarea este: ce avantaje ai
dacă treci de la un serviciu centralizat, precum Dropbox sau Whatsapp,
la tehnologia blockchain descentralizată? A doua întrebare e: merită?
CAPITALIZARE DE PIAȚĂ TOTALĂ
Însă oamenii sunt convinși că unele din probleme se vor rezolva
și că tehnologia blockchain va revoluționa mai mult decât monedele.
Nu se știe încă ce anume.
Nu știu ce va ieși,
la fel cum n-am știut să prezicem viitorul companiei Uber în anii '90.
Nu cred că putem încă prezice ce aplicații noi, descentralizate
se vor ivi de pe urma acestei structuri noi.
Criptomonedele au fost doar primul experiment
și s-ar putea să nu fie revoluția pe care o așteptau oamenii.
Vor începe să apară reglementări.
Oamenii vor trebui să se supună voinței guvernului.
Multe încă n-au avut loc.
A fost puțin ca în Vestul Sălbatic.
Poate că am găsit soluția problemei încrederii pe internet.
Încă nu știm dacă tehnologia poate rezolva o problemă precum încrederea,
atâta timp cât tot oamenii o vor folosi.
EROARE